CELEX: 31989R3165
Language: el
Date: 1989-10-23 00:00:00
Title: Κανονισμός (ΕΟΚ) αριθ. 3165/89 της Επιτροπής της 23ης Οκτωβρίου 1989 για παρέκκλιση από τον κανονισμό (ΕΟΚ) αριθ. 3007/84 περί λεπτομερειών της εφαρμογής πριμοδοτήσεως υπέρ των παραγωγών προβείου κρέατος όσον αφορά τις προθεσμίες πληρωμής στην Ιταλία

Avis juridique important

|

31989R3165

Κανονισμός (ΕΟΚ) αριθ. 3165/89 της Επιτροπής της 23ης Οκτωβρίου 1989 για παρέκκλιση από τον κανονισμό (ΕΟΚ) αριθ. 3007/84 περί λεπτομερειών της εφαρμογής πριμοδοτήσεως υπέρ των παραγωγών προβείου κρέατος όσον αφορά τις προθεσμίες πληρωμής στην Ιταλία  

Επίσημη Εφημερίδα αριθ. L 307 της 24/10/1989 σ. 0024 - 0024

***** ΚΑΝΟΝΙΣΜΟΣ (ΕΟΚ) αριθ. 3165/89 ΤΗΣ ΕΠΙΤΡΟΠΗΣ  της 23ης Οκτωβρίου 1989  για παρέκκλιση από τον κανονισμό (ΕΟΚ) αριθ. 3007/84 περί λεπτομερειών εφαρμογής της πριμοδοτήσεως υπέρ των παραγωγών προβείου κρέατος όσον αφορά τις προθεσμίες πληρωμής στην Ιταλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1115/88 (2), και ιδίως το άρθρο 5 παράγραφος 10,  Εκτιμώντας:  ότι το άρθρο 4 παράγραφος 2 του κανονισμού (ΕΟΚ) αριθ. 3007/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1514/86 (4), προβλέπει ότι η πριμοδότηση και, όταν έχει πληρωθεί προκαταβολή, το υπόλοιπο πληρώνονται πριν από τις 31 Δεκεμβρίου που έπεται του τέλους της περιόδου για την οποία χορηγήθηκε η πριμοδότηση·  ότι στην Ιταλία λόγω διοικητικών δυσκολιών οι πληρωμές των πριμοδοτήσεων, όσον αφορά τις αιτήσεις που υποβλήθηκαν για την περίοδο εμπορίας 1988, δεν θα μπορέσουν να πραγματοποιηθούν μέσα στην προθεσμία που καθορίζεται από την εν λόγω διάταξη και ότι συνεπώς θα πρέπει, κατά παρέκκλιση, να παραταθεί η προθεσμία αυτή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβάτων και Αιγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 4 παράγραφος 2 του κανονισμού (ΕΟΚ) αριθ. 3007/84, επιτρέπεται στην Ιταλία όσον αφορά τις αιτήσεις που υποβλήθηκαν για την περίοδο εμπορίας 1988 να πληρώσει τα ποσά της πριμοδοτήσεως ή, όταν πληρώθηκε προκαταβολή, το υπόλοιπο πριν από τις 31 Μαρτίου 1990.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Οκτωβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 110 της 29. 4. 1988, σ. 36.  (3) ΕΕ αριθ. L 283 της 27. 10. 1984, σ. 28.  (4) ΕΕ αριθ. L 132 της 21. 5. 1986, σ. 16.